
[bookmark: Sujet][bookmark: References]Zakonodajna resolucija Evropskega parlamenta z dne 17. junija 2026 o predlogu uredbe Sveta o spremembi Uredbe (EU) št. 904/2010 glede dostopa Evropskega javnega tožilstva (EJT) in Evropskega urada za boj proti goljufijam (OLAF) do informacij o davku na dodano vrednost na ravni Unije (COM(2025)0685 – C10-0298/2025 – 2025/0348(CNS))
(Posebni zakonodajni postopek – posvetovanje)
Evropski parlament,
–	ob upoštevanju predloga Komisije Svetu (COM(2025)0685),
–	ob upoštevanju člena 113 Pogodbe o delovanju Evropske unije, na podlagi katerega se je Svet posvetoval s Parlamentom (C10‑0298/2025),
–	ob upoštevanju člena 84 Poslovnika,
–	ob upoštevanju mnenja Odbora za proračunski nadzor,
–	ob upoštevanju poročila Odbora za ekonomske in monetarne zadeve (A10‑0159/2026),
1.	odobri predlog Komisije, kakor je bil spremenjen;
2.	poziva Komisijo, naj ustrezno spremeni svoj predlog na podlagi člena 293(2) Pogodbe o delovanju Evropske unije;
3.	poziva Svet, naj ga obvesti, če namerava odstopiti od besedila, ki ga je odobril Parlament;
4.	poziva Svet, naj se ponovno posvetuje z njim, če namerava bistveno spremeniti predlog Komisije;
5.	naroči svoji predsednici, naj stališče Parlamenta posreduje Svetu in Komisiji ter nacionalnim parlamentom.

Sprememba 1
Predlog uredbe
Uvodna izjava 2
	

	Besedilo, ki ga predlaga Komisija
	Sprememba

	(2)	Na podlagi člena 24(1) Uredbe (EU) 2017/1939 morajo institucije, organi, uradi in agencije Unije ter organi držav članic, ki so pristojni na podlagi veljavnega nacionalnega prava, brez nepotrebnega odlašanja poročati EJT o vsakem kaznivem ravnanju, vključno s čezmejnimi goljufijami na področju DDV, za katero bi lahko izvajalo svojo pristojnost v skladu s členom 22 ter členom 25(2) in (3) navedene uredbe. Čezmejne goljufije na področju DDV že po definiciji vključujejo več držav članic, pretok informacij med posameznimi državami članicami in EJT pa ne ustreza namenu boja proti goljufijam na področju DDV na ravni EU. Da bi bilo EJT obveščeno o tveganjih goljufij na področju DDV na ravni EU in da bi lahko izvajalo svoj regulativni mandat je treba podrobneje opredeliti načine, v skladu s katerimi bi morale države članice v okviru mreže Eurofisc iz člena 33 Uredbe (EU) št. 904/2010 poročati EJT o vseh sumljivih znakih in morebitnih natančnih informacijah o goljufijah na področju DDV. Poleg tega lahko EJT na podlagi člena 24(9) Uredbe (EU) 2017/1939 v posebnih primerih zahteva dodatne ustrezne informacije, ki so na voljo institucijam, organom, uradom in agencijam Unije ter organom držav članic. Zato je primerno določiti pravila, v skladu s katerimi bi morale države članice v okviru Eurofisca EJT na njegovo zahtevo sporočiti informacije o čezmejnih goljufijah na področju DDV.
	(2)	Na podlagi člena 24(1) Uredbe (EU) 2017/1939 morajo institucije, organi, uradi in agencije Unije ter organi držav članic, ki so pristojni na podlagi veljavnega nacionalnega prava, brez nepotrebnega odlašanja poročati EJT o vsakem kaznivem ravnanju, vključno s čezmejnimi goljufijami na področju DDV, za katero bi lahko izvajalo svojo pristojnost v skladu s členom 22 ter členom 25(2) in (3) navedene uredbe na pravočasen način, ki bi omogočal analizo ali preiskavo takega kaznivega ravnanja. Čezmejne goljufije na področju DDV že po definiciji vključujejo več držav članic, pretok informacij med posameznimi državami članicami in EJT pa ne ustreza namenu boja proti goljufijam na področju DDV na ravni EU. Da bi bilo EJT obveščeno o tveganjih goljufij na področju DDV na ravni EU in da bi lahko izvajalo svoj regulativni mandat je treba podrobneje opredeliti načine, v skladu s katerimi bi morale države članice v okviru mreže Eurofisc iz člena 33 Uredbe (EU) št. 904/2010 poročati EJT o rezultatih obdelave in analize v okviru Eurofisc glede domnevnih čezmejnih primerov goljufije ter o vseh sumljivih znakih in morebitnih natančnih informacijah, potrebnih za to, da bi lahko EJT ocenil, ali naj izvaja svojo pristojnost. Poleg tega lahko EJT na podlagi člena 24(9) Uredbe (EU) 2017/1939 v posebnih primerih zahteva dodatne ustrezne informacije, ki so na voljo institucijam, organom, uradom in agencijam Unije ter organom držav članic. Zato je primerno določiti pravila, v skladu s katerimi bi morale države članice v okviru Eurofisca EJT na njegovo zahtevo sporočiti informacije o čezmejnih goljufijah na področju DDV.


Sprememba		2
Predlog uredbe
Uvodna izjava 4
	

	Besedilo, ki ga predlaga Komisija
	Sprememba

	(4)	Države članice, ki ne sodelujejo v EJT, morajo v skladu z načelom lojalnega sodelovanja iz člena 4(3) Pogodbe o Evropski uniji podpirati dejavnosti EJT in se vzdržati vseh ukrepov, ki bi lahko ogrozili doseganje njegovih ciljev. Eurofisc sestavljajo tako države članice, ki sodelujejo v EJT, kot tudi tiste, ki v njem ne sodelujejo. Zato je pomembno, da imamo jasno pravno podlago za dostop EJT do informacij, ki jih obdeluje Eurofisc.
	(4)	Države članice, ki ne sodelujejo v EJT, morajo v skladu z načelom lojalnega sodelovanja iz člena 4(3) Pogodbe o Evropski uniji podpirati dejavnosti EJT in se vzdržati vseh ukrepov, ki bi lahko ogrozili doseganje njegovih ciljev. Eurofisc sestavljajo tako države članice, ki sodelujejo v EJT, kot tudi tiste, ki v njem ne sodelujejo. Zato je pomembno, da imamo jasno pravno podlago za dostop EJT do informacij, ki jih obdeluje Eurofisc, za namene preprečevanja, odkrivanja in preiskovanja kaznivih dejanj, da lahko EJT uspešno izvaja svoj mandat iz člena 4 Uredbe Sveta (EU) 2017/1939, namreč preiskovanje in pregon kaznivih dejanj, ki vplivajo na finančne interese Unije.



Sprememba		3
Predlog uredbe
Uvodna izjava 4 a (novo)
	

	Besedilo, ki ga predlaga Komisija
	Sprememba

	
	(4a)	Evropsko računsko sodišče je večkrat ugotovilo, da so pomanjkljivosti glede dostopnosti in interoperabilnosti informacijskih sistemov, povezanih z DDV, v državah članicah in organih Unije velika ovira za učinkovite čezmejne preiskave goljufij na področju DDV, nazadnje v Posebnem poročilu št. 8/2025 o goljufijah na področju DDV pri uvozu. V tem poročilu so bile ugotovljene tudi znatne razlike v ravneh upravnih sankcij, ki jih države članice uporabljajo za goljufije na področju DDV pri uvozu, saj te razlike ustvarjajo pogoje, ki gospodarskim subjektom omogočajo izkoriščanje jurisdikcije z najnižjimi kaznimi. Dostop do podatkov o DDV, ki ga ta uredba omogoča EJT in uradu OLAF, povečuje zmogljivost odkrivanja in pregona, vendar ni odvračilno sredstvo za razliko v kaznih. Glede na to in v skladu z zavezo Komisije, da bo revidirala strukturo za boj proti goljufijam v sklopu ukrepov, vključenih v večletni finančni okvir za obdobje po letu 2027, se lahko preuči možnost nadaljnjih ukrepov za odpravo teh razlik, kot je zakonodajni predlog na ustrezni pravni podlagi, s katerim bi dosegli minimalno raven harmonizacije ali usklajenosti upravnih kazni, ki se uporabljajo za najhujše kršitve na področju DDV in za povezane carinske kršitve, saj je treba finančne interese Unije učinkovito zaščititi. Vsakemu takemu predlogu bi morala biti priložena celovita ocena učinka, dokazati pa bi moral skladnost z načeloma subsidiarnosti in sorazmernosti iz člena 5 PDEU.


Sprememba		4
Predlog uredbe
Uvodna izjava 4 b (novo)
	

	Besedilo, ki ga predlaga Komisija
	Sprememba

	
	(4b)	Komisija je v beli knjigi iz julija 2025 o pregledu strukture EU za boj proti goljufijam ugotovila, da razdrobljenost pretoka informacij med Eurofiscom, EJT, uradom OLAF, Europolom in Eurojustom pomeni sistemsko strukturno pomanjkljivost, ki preprečuje učinkovit odziv Unije na čezmejne goljufije na področju DDV. V revidirani strukturi za boj proti goljufijam ta uredba pomeni zakonodajno izvedbo stebra za souporabo podatkov in jo je treba razumeti v povezavi z nadaljnjimi ukrepi, ki so napovedani v tej beli knjigi in ki med drugim vključujejo povečanje operativne zmogljivosti Eurofisca, harmonizacijo pogojev in pravil o odgovornosti za davčne zastopnike, ki jih imenujejo davčni zavezanci, ki niso iz Unije, v sistemu UVEM in drugih uvoznih ureditvah za DDV, ter razširitev okvira za upravljanje podatkov v sistemu CESOP, da se doseže usklajenost z dostopom do carinskih podatkov, vzpostavljenim s to uredbo.


Sprememba		5
Predlog uredbe
Uvodna izjava 4 c (novo)
	

	Besedilo, ki ga predlaga Komisija
	Sprememba

	
	(4c)	Informacije, ki jih hranijo carinski organi v zvezi z uvoznimi postopki, v katerih so obveznosti v zvezi z DDV odložene ali oproščene, so za namene člena 113 PDEU same po sebi informacije, povezane z DDV. Področje uporabe člena 17(1), točka (f), Uredbe (EU) št. 904/2010 je treba razširiti na vse uvozne postopke, ki vključujejo oprostitve ali odloge plačila DDV, tudi na postopke na podlagi uvozne ureditve „vse na enem mestu“, vzpostavljene z Direktivo 2006/112/ES, ter med obvezne podatkovne elemente dodati prijavljeno carinsko vrednost in državo porekla, da bodo lahko pristojni organi, med katerimi sta EJT in urad OLAF, uvozne deklaracije navzkrižno preverjali s prijavami DDV in odkrivali odstopanja, ki kažejo na goljufije. Ta razširitev ne bi smela posegati v materialna carinska pravila, ki urejajo omenjene uvozne postopke, za katere se še naprej uporablja Uredba (EU) št. 952/2013.



Sprememba		6
Predlog uredbe
Uvodna izjava 4 d (novo)
	

	Besedilo, ki ga predlaga Komisija
	Sprememba

	
	(4d)	Da bi se zmogljivost izvrševanja, vzpostavljena s to uredbo, učinkovito razširila na vse države članice, s čimer bi odpravili dolgotrajne asimetrije na enotnem trgu in na področju boja proti goljufijam v Uniji, ter v skladu z zavezo Komisije, da bo revidirala strukturo za boj proti goljufijam, bi bilo treba od držav članic, ki ne sodelujejo v EJT, zahtevati, da imenujejo pristojni nacionalni organ, ki bo odgovoren za izpolnjevanje enakovrednih funkcij za namene sodelovanja z Eurofiscom in uradom OLAF v zvezi z bojem proti goljufijam na področju DDV. Te države članice bi morale v šestih mesecih od začetka veljavnosti te uredbe uradno obvestiti Komisijo o imenovanem organu in ji vsako leto poročati o uporabi prejetih informacij, vključno s številom začetih preiskav in njihovimi rezultati.



Sprememba		7
Predlog uredbe
Uvodna izjava 5
	

	Besedilo, ki ga predlaga Komisija
	Sprememba

	(5)	Evropsko računsko sodišče je Komisiji in državam članicam priporočilo, naj odpravijo pravne ovire, ki preprečujejo izmenjavo informacij med upravnimi in pravosodni organi ter organi preprečevanja, odkrivanja in preiskovanja kaznivih dejanj na nacionalni ravni in na ravni Unije, ter zlasti, naj dobi urad OLAF dostop do podatkov v sistemu izmenjave podatkov o DDV (VIES) in podatkov Eurofisca6 . V zvezi s tem je pomembno, da je osrednji dostop do informacijskih sistemov EU določen v jasni pravni podlagi.
	(5)	Evropsko računsko sodišče je Komisiji in državam članicam priporočilo, naj odpravijo pravne ovire, ki preprečujejo izmenjavo informacij med upravnimi in pravosodni organi ter organi preprečevanja, odkrivanja in preiskovanja kaznivih dejanj na nacionalni ravni in na ravni Unije, ter zlasti, naj dobi urad OLAF dostop do podatkov v sistemu izmenjave podatkov o DDV (VIES) in podatkov Eurofisca. V zvezi s tem je pomembno, da je osrednji dostop do informacijskih sistemov EU, ki spoštuje načela nujnosti in sorazmernosti, določen v jasni pravni podlagi, da lahko urad OLAF uspešno izvaja svoj mandat iz člena 4 Uredbe (EU, Euratom) št. 883/2013.

	__________________
	__________________

	6 Posebno poročilo Evropskega računskega sodišča št. 24/2015, Boj proti goljufijam na področju DDV znotraj Skupnosti: potrebnih je več ukrepov (https://www.eca.europa.eu/sl/publications/sr15_24).
	6 Posebno poročilo Evropskega računskega sodišča št. 24/2015, Boj proti goljufijam na področju DDV znotraj Skupnosti: potrebnih je več ukrepov (https://www.eca.europa.eu/sl/publications/sr15_24).



Sprememba		8
Predlog uredbe
Uvodna izjava 5 a (novo)
	

	Besedilo, ki ga predlaga Komisija
	Sprememba

	
	(5a)	Med zakoreninjenimi ovirami za učinkovito sodelovanje med organi Unije so nezdružljivost informacijskih sistemov, razdrobljenost komunikacijskih kanalov in omejena interoperabilnost sistemov za vodenje zadev, kar povzroča neučinkovitost, zamude in večje upravno breme. Zato je treba povečati interoperabilnost in razviti skupno digitalno infrastrukturo, da bi zagotovili nemoteno in varno izmenjavo informacij.



Sprememba		9
Predlog uredbe
Uvodna izjava 8 a (novo)
	

	Besedilo, ki ga predlaga Komisija
	Sprememba

	
	(8a)	Čeprav člen 13 Uredbe (EU) št. 904/2010 že zahteva, da si pristojni organi za DDV držav članic na lastno pobudo izmenjujejo informacije, ki bi lahko bile koristne v boju proti goljufijam na področju DDV, se ta obveznost uporablja za organe, pristojne za DDV, in ne zajema pristojnih carinskih organov držav članic, ki niso organi, pristojni za DDV, v smislu te uredbe. Poleg tega niti obstoječi mehanizem iz člena 13 Uredbe (EU) št. 904/2010 niti mreža Eurofisc ne zagotavljata, da bi carinski organi pridobljene obveščevalne podatke o goljufijah na lastno pobudo sporočali neposredno EJT in uradu OLAF. Za sheme goljufij na področju DDV, povezane z uvoznimi postopki, so značilna sistematična odstopanja med informacijami, prijavljenimi carinskim organom ob uvozu, in prijavami DDV, naknadno vloženimi v namembni državi članici. Tovrstna odstopanja pogosto prvi odkrijejo carinski organi, in sicer z analizo za obvladovanje tveganj. Da bi to vrzel zapolnili in zagotovili, da se bodo carinski obveščevalni podatki višje v verigi, ki jih pridobijo carinski organi, nemudoma posredovali organom, pristojnim za preiskovanje in pregon čezmejnih goljufij na področju DDV, ter glede na to, da je učinkovito uveljavljanje pravic dostopa iz členov 49a in 49b Uredbe (EU) št. 904/2010, odvisno od tega, ali sta EJT in urad OLAF obveščena o obstoju morebitnih primerov goljufij, je treba od pristojnih carinskih organov zahtevati, da te informacije posredujejo na lastno pobudo. Te podatke bi morali posredovati Eurofiscu, EJT in uradu OLAF vedno, ko podatki iz člena 17(1), točka (f), kažejo na vzorce, značilne za goljufije na področju DDV. Ta ukrep je ključen za učinkovito zaščito finančnih interesov Unije in je skladen z zavezo Komisije, da bo kot bistveni del svežnja večletnega finančnega okvira za obdobje po letu 2027 revidirala splošno strukturo za boj proti goljufijam. Evropski parlament je v zadnjih letih v svojih resolucijah o zaščiti finančnih interesov Unije večkrat pozval k boljšemu usklajevanju med carinskimi organi in organi za DDV na nacionalni ravni, zlasti prek nacionalnih strategij za boj proti goljufijam. Omenjeni mehanizem za posredovanje podatkov na lastno pobudo deluje izključno v okviru upravnega sodelovanja na področju DDV iz Uredbe (EU) št. 904/2010 ter ne posega v vsebinske carinske postopke, vzpostavljene na podlagi Uredbe (EU) št. 952/2013, in povezana pravila o upravljanju podatkov.


Sprememba		10
Predlog uredbe
Uvodna izjava 8 b (novo)
	

	Besedilo, ki ga predlaga Komisija
	Sprememba

	
	(8b)	Učinkovitost mehanizma za posredovanje podatkov na lastno pobudo iz te uredbe je odvisna od ustreznega usklajevanja na nacionalni ravni med pristojnimi carinskimi organi in pristojnimi organi za DDV v državah članicah. Ti organi so v veliko državah članicah ločeni upravni subjekti z ločenimi nadzornimi verigami in informacijskimi sistemi. Države članice bi zato morale poskrbeti, da bodo njihovi pristojni carinski organi in organi, pristojni za DDV, vzpostavili redne mehanizme za usklajevanje, tudi prek okvira Eurofisc, da bi lažje ugotovili odstopanja, ki kažejo na goljufije na področju DDV, ter ustrezne carinske podatke pravočasno posredovali Eurofiscu, EJT in uradu OLAF. To usklajevanje je postopkovni in organizacijski ukrep, ki nacionalnim organom ne nalaga dodatnih obveznosti v zvezi z informacijsko tehnologijo.


Sprememba		11
Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Da se zaščiti dostop do osebnih podatkov, bi morali do informacij o DDV za opravljanje svojih nalog pod nadzorom uradnikov za zvezo Eurofisca dostopati le evropski tožilci, evropski delegirani tožilci ter izbrano osebje EJT in urada OLAF, ki sta ga prehodno pooblastila EJT oziroma urad OLAF. Za zagotovitev enotnih pogojev za ta dostop bi bilo treba na Komisijo prenesti izvedbena pooblastila v zvezi s tehničnimi podrobnostmi in praktičnimi postopki, vključno z mehanizmom za nadzor dostopa ter uporabniškim profilom in identifikacijo. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta9 .
	(9)	Da se zaščiti dostop do osebnih podatkov, bi morali do informacij o DDV za opravljanje svojih nalog pod nadzorom uradnikov za zvezo Eurofisca dostopati le evropski tožilci, evropski delegirani tožilci ter izbrano osebje EJT in urada OLAF, ki sta ga prehodno pooblastila EJT oziroma urad OLAF. Za zagotovitev enotnih pogojev za ta dostop bi bilo treba na Komisijo prenesti izvedbena pooblastila v zvezi s tehničnimi podrobnostmi in praktičnimi postopki, vključno z mehanizmom za nadzor dostopa ter uporabniškim profilom in identifikacijo ter zagotoviti zasnovo, ki spoštuje visoko raven varstva podatkov, hkrati pa povečuje operativno učinkovitost z avtomatičnimi procesi brez nepotrebnega upravnega odlašanja. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta9. Ta ukrep bi bilo treba razumeti kot takojšen korak, medtem ko bo prihodnji pregled arhitekture za boj proti goljufijam priložnost za zagotovitev večje skladnosti in doslednosti.

	__________________
	__________________

	9 Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13, ELI: http://data.europa.eu/eli/reg/2011/182/oj
	9 Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13, ELI: http://data.europa.eu/eli/reg/2011/182/oj



Sprememba		12
Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Ta uredba spoštuje temeljne pravice in upošteva načela iz Listine Evropske unije o temeljnih pravicah, zlasti pravico do varstva osebnih podatkov.
	(10)	Ta uredba spoštuje temeljne pravice in upošteva načela iz Listine Evropske unije o temeljnih pravicah, zlasti pravico do varstva osebnih podatkov.



Sprememba		13
Predlog uredbe
Uvodna izjava 10 a (novo)
	

	Besedilo, ki ga predlaga Komisija
	Sprememba

	
	(10a)	Dostop EJT in urada OLAF do sistema VIES, sistema nadzora in osrednjega elektronskega sistema informacij o plačilih (CESOP) ter vseh drugih sistemov in podatkovnih zbirk bi moral zadevati naslednje glavne kategorije podatkov: informacije o identifikacijskih številkah za DDV in transakcijah z DDV znotraj Skupnosti, relevantne informacije o uvozu, oproščenem DDV, v zvezi z uvozno ureditvijo „vse na enem mestu“ (ureditev UVEM) in carinskim postopkom 42/63 ter informacije o zbirnih plačilih. Ta dostop bi bilo treba EJT in uradu OLAF odobriti le za namene opravljanja njunih nalog iz člena 4 Uredbe (EU) 2017/1939 in člena 1(1) Uredbe (EU, Euratom) št. 883/2013. Na Komisijo bi bilo treba prenesti pooblastila za sprejetje izvedbenih aktov, s katerimi bi določila točne kategorije podatkov, ki so lahko EJT in uradu OLAF na voljo za namene izvajanja njunih nalog iz navedenih členov. Osnutki teh izvedbenih aktov bi se morali predložiti Evropskemu parlamentu v vednost, da lahko izvršuje svoje pravice.



Sprememba		14
Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Ker je treba sisteme, infrastrukturo in tehnična sredstva za lažjo izmenjavo informacij o DDV na ravni Unije prilagoditi, da se omogoči varen dostop EJT in urada OLAF, je treba odložiti uporabo ustreznih določb, da se državam članicam, Komisiji, EJT in uradu OLAF omogoči, da izvedejo potrebne prilagoditve. Pri tem bi bilo treba upoštevati datume, ko bo centralni sistem VIES začel delovati, obstoječi sistem VIES pa bo postopoma opuščen. EJT in urad OLAF bi morala biti odgovorna za stroške vzpostavitve in vzdrževanja ustrezne infrastrukture in tehničnih sredstev za varen dostop do informacij o DDV.
	(11)	Ker je treba sisteme, infrastrukturo in tehnična sredstva za lažjo izmenjavo informacij o DDV na ravni Unije prilagoditi, da se omogoči varen dostop EJT in urada OLAF, je treba odložiti uporabo ustreznih določb, da se državam članicam, Komisiji, EJT in uradu OLAF omogoči, da izvedejo potrebne prilagoditve. Pri tem bi bilo treba upoštevati datume, ko bo centralni sistem VIES začel delovati, obstoječi sistem VIES pa bo postopoma opuščen. Za zagotovitev učinkovitega izvajanja te uredbe bi morala imeti EJT in OLAF v skladu z načeli proračunske nevtralnosti dostop do ustreznih in stabilnih finančnih in človeških virov, vključno s specializiranim strokovnim znanjem na področju finančnih preiskav, digitalne forenzike in analize podatkov, po potrebi pa tudi do ločenega portala ali vmesnika, da se zagotovi skladnost z načelom najmanjšega obsega podatkov. Financiranje Unije bi moralo dodatno podpirati interoperabilne informacijske sisteme in varna komunikacijska orodja, da se omogoči učinkovito sodelovanje. Za preprečevanje zlorab bi morali biti vzpostavljeni organizacijski ukrepi, notranji postopki izdaje dovoljenj, nadzorni mehanizmi in zaščitni ukrepi.



Sprememba		15
Predlog uredbe
Uvodna izjava 12
	

	Besedilo, ki ga predlaga Komisija
	Sprememba

	(12)	V skladu s členom 42(1) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov, ki je mnenje podal […].
	(12)	V skladu s členom 42(1) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov, ki je mnenje podal 7. januarja 2026.



Sprememba		16
Predlog uredbe
Člen 1 – odstavek 1 – točka -1 (novo)
Uredba (EU) št. 904/2010
Člen 2 a (novo)
	

	Besedilo, ki ga predlaga Komisija
	Sprememba

	
	(-1)	vstavi se naslednji člen:

	
	„Člen 2a

	
	Nadaljnji predlog o minimalni harmonizaciji kazni

	
	Komisija v ... [18 mesecih od datuma začetka veljavnosti te uredbe o spremembi] in v skladu s cilji revizije strukture za boj proti goljufijam kot dopolnilni sklop ukrepov, vključenih v sveženj o večletnem finančnem okviru za obdobje po letu 2027, ter z namenom večje zaščite finančnih interesov Unije Evropskemu parlamentu in Svetu predloži zakonodajni predlog za minimalno harmonizacijo upravnih kazni, ki se uporabljajo za najhujše kršitve na področju davka na dodano vrednost in povezanih carinskih dajatev, zlasti v zvezi z goljufijami neplačujočega gospodarskega subjekta znotraj Skupnosti in zlorabo poenostavljenih uvoznih postopkov na podlagi carinskega postopka 42 in uvozne ureditve „vse na enem mestu“. Predlog ne posega v vsebinske carinske postopke, vzpostavljene na podlagi Uredbe (EU) št. 952/2013.“


Sprememba		17
Predlog uredbe
Člen 1 – odstavek 1 – točka -1 a (novo)
Uredba (EU) št. 904/2010
Člen 13 a (novo)
	

	Besedilo, ki ga predlaga Komisija
	Sprememba

	
	(-1a)	vstavi se naslednji člen:

	
	„Člen 13a

	
	Posredovanje carinskih podatkov, ki kažejo na goljufije na področju DDV, na lastno pobudo

	
	1.	Pristojni organi držav članic koordinatorjem za delovna področja Eurofisca iz člena 36(1) ter EJT in uradu OLAF v okviru svojih mandatov na lastno pobudo sporočijo vse informacije, shranjene na podlagi člena 17(1), točka (f), ki kažejo na vzorce, značilne za goljufije na področju DDV, zlasti:

	
	(a)	sistematična odstopanja med prijavljeno namembno državo članico v uvozni deklaraciji in državo članico, v kateri je bil DDV naknadno prijavljen ali plačan;

	
	(b)	sistematična odstopanja med prejemnikom, navedenim v uvozni deklaraciji na podlagi sistema UVEM, in davčnim zavezancem, ki je prijavil ustrezni DDV v namembni državi članici;

	
	(c)	prijavljene carinske vrednosti, ki znatno odstopajo od tržne vrednosti, kadar je to odstopanje skladno s prenizko oceno vrednosti za namene DDV, ter

	
	(d)	vse druge kazalnike, ki so v izvedbenem aktu Komisije navedeni kot kazalniki tveganja goljufij na področju DDV, povezanih s carinami.

	
	2.	Informacije iz odstavka 1 se sporočijo nemudoma in vsebujejo vsaj podatkovne elemente iz člena 17(1), točka (f), za zadevni uvoz ali serijo uvozov.

	
	3.	Države članice zagotovijo, da se njihovi pristojni carinski organi in organi, pristojni za DDV, usklajujejo v zvezi z ugotavljanjem odstopanj iz odstavka 1, tudi prek okvira Eurofisc.

	
	4.	Komisija z izvedbenimi akti določi tehnične formate in postopke za sporočila iz tega člena. Ti izvedbeni akti se sprejmejo v skladu s postopkom pregleda iz člena 58(2).

	
	5.	V državah članicah, ki ne sodelujejo v EJT na podlagi Uredbe Sveta (EU) 2017/1939, se sporočila iz odstavka 1 naslovijo na koordinatorje za delovna področja Eurofisca in urad OLAF v okviru njegovega mandata in ne na EJT.“


Sprememba		18
Predlog uredbe
Člen 1 – odstavek 1 – točka -1 b (novo)
Uredba (EU) št. 904/2010
Člen 17 – odstavek 1 – točka f
	

	Veljavno besedilo
	Sprememba

	
	(-1b)	V členu 17(1) se točka (f) nadomesti z naslednjim:

	(f)	informacije, ki jih zbira v na podlagi točk (a) in (b) člena 143(2) Direktive 2006/112/ES, ter državo porekla, namembno državo, tarifno oznako, valuto, celotni znesek, menjalni tečaj, ceno postavke in neto maso;
	„(f)	informacije, ki jih zberejo carinski organi držav članic v zvezi z vsem uvozom blaga, za katerega se ob uvozu zahteva oprostitev plačila DDV, odlog plačila DDV ali posebna računovodska ureditev, med drugim na podlagi člena 143(1), točka (d), Direktive 2006/112/ES (carinski postopek 42/63), na podlagi uvozne ureditve „vse na enem mestu“, vzpostavljene s členi od 369l do 369x navedene direktive, in na podlagi katerega koli drugega uvoznega postopka, v katerem se obveznost obračunavanja DDV odloži do prihoda v namembno državo članico, pri čemer so te informacije omejene na naslednje podatkovne elemente:

	
	(i)	identifikacijska oznaka uvozne deklaracije;

	
	(ii)	identifikacijska številka za DDV uvoznika ali, kadar je ustrezno, identifikacijska številka UVEM, prijavljena carinskim organom;

	
	(iii)	identifikacijska številka za DDV prejemnika v namembni državi članici, če je na voljo;

	
	(iv)	prijavljena carinska vrednost blaga;

	
	(v)	prijavljena država porekla blaga; ter

	
	(vi)	oznaka carinskega postopka, tudi v primerih, ko se za blago uporablja poenostavljeni uvozni postopek na podlagi člena 166 Uredbe (EU) št. 952/2013.“



Sprememba		19
Predlog uredbe
Člen 1 – odstavek 1 – točka 3
Uredba (EU) št. 904/2010
Člen 24k – odstavek 1a
	

	Besedilo, ki ga predlaga Komisija
	Sprememba

	1a.	EJT in urad OLAF dostopata do informacij v centralnem sistemu VIES v skladu z omejitvami in pravili iz členov 49a in 49b;
	1a.	EJT in OLAF imata dostop do informacij v centralnem sistemu VIES prek varnega osrednjega vmesnika, ki zagotavlja zaupnost, ter v skladu z omejitvami in pravili iz členov 49a in 49b;



Sprememba		20
Predlog uredbe
Člen 1 – odstavek 1 – točka 4
Uredba (EU) št. 904/2010
Člen 36 – odstavek 2a
	

	Besedilo, ki ga predlaga Komisija
	Sprememba

	2a.	Koordinatorji za delovna področja Eurofisca v skladu s členom 24(1) Uredbe Sveta (EU) 2017/1939*, kar zadeva države članice, ki sodelujejo v EJT, in v skladu s tem členom, kar zadeva druge države članice, brez nepotrebnega odlašanja sporočijo EJT vse znake domnevnih čezmejnih goljufij na področju DDV na podlagi informacij, sporočenih ali zbranih na podlagi te uredbe, v zvezi s katerimi bi EJT lahko izvajalo svojo pristojnost.
	2a.	Koordinatorji za delovna področja Eurofisca v skladu s členom 24(1) Uredbe Sveta (EU) 2017/1939*, kar zadeva države članice, ki sodelujejo v EJT, in v skladu s tem členom, kar zadeva druge države članice, brez nepotrebnega odlašanja sporočijo EJT vse znake domnevnih čezmejnih goljufij na področju DDV na podlagi informacij, sporočenih ali zbranih na podlagi te uredbe, v zvezi s katerimi bi EJT lahko izvajalo svojo pristojnost. Koordinatorji za delovna področja Eurofisca sporočijo informacije, ki jih EJT potrebuje za oceno, ali naj izvaja svojo pristojnost, če je to sporočilo potrebno in sorazmerno, je skladno z nameni mandata EJT in v celoti skladno s pravom Unije o varstvu podatkov.



Sprememba		21
Predlog uredbe
Člen 1 – odstavek 1 – točka 4
Uredba (EU) št. 904/2010
Člen 36 – odstavek 2c
	

	Besedilo, ki ga predlaga Komisija
	Sprememba

	2c.	V skladu s členom 8(2) in (3) Uredbe (EU, Euratom) št. 883/2013 Evropskega parlamenta in Sveta** koordinatorji za delovna področja Eurofisca brez odlašanja sporočijo uradu OLAF vse znake domnevnih čezmejnih goljufij na področju DDV na podlagi informacij držav članic, ki so bile sporočene ali zbrane v skladu s to uredbo, da lahko urad OLAF v skladu s svojim mandatom preuči ustrezne ukrepe.
	2c.	V skladu s členom 8(2) in (3) Uredbe (EU, Euratom) št. 883/2013 Evropskega parlamenta in Sveta** koordinatorji za delovna področja Eurofisca brez odlašanja sporočijo uradu OLAF vse znake domnevnih čezmejnih goljufij na področju DDV na podlagi informacij držav članic, ki so bile sporočene ali zbrane v skladu s to uredbo, da lahko urad OLAF v skladu s svojim mandatom preuči ustrezne ukrepe, pri čemer se prepreči podvajanje preiskovalnih ukrepov med uradom OLAF in EJT. Koordinatorji za delovna področja Eurofisca sporočijo uradu OLAF informacije, ki so potrebne za oceno, ali naj izvaja svoj mandat.



Sprememba		22
Predlog uredbe
Člen 1 – odstavek 1 – točka 4
Uredba (EU) št. 904/2010
Člen 36 – odstavek 2d
	

	Besedilo, ki ga predlaga Komisija
	Sprememba

	2d.	V skladu s členom 8(2) in (3) Uredbe (EU, Euratom) št. 883/2013 in na zahtevo urada OLAF koordinatorji za delovna področja Eurofisca sporočijo uradu OLAF vse informacije držav članic o čezmejnih goljufijah na področju DDV, ki so bile sporočene ali zbrane v skladu s to uredbo, da lahko urad OLAF v skladu s svojim mandatom preuči ustrezne ukrepe.
	2d.	V skladu s členom 8(2) in (3) Uredbe (EU, Euratom) št. 883/2013 in na zahtevo urada OLAF koordinatorji za delovna področja Eurofisca sporočijo uradu OLAF vse zadevne informacije držav članic o čezmejnih goljufijah na področju DDV, ki so bile sporočene ali zbrane v skladu s to uredbo, da lahko urad OLAF v skladu s svojim mandatom preuči ustrezne ukrepe.



Sprememba		23
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 1 – uvodni del
	

	Besedilo, ki ga predlaga Komisija
	Sprememba

	1.	Pristojni organi držav članic brez poseganja v člen 43 Uredbe (EU) 2017/1939 EJT za namene ciljno usmerjenega iskanja odobrijo centraliziran dostop do naslednjih informacij:
	1.	Pristojni organi držav članic brez poseganja v člen 43 Uredbe (EU) 2017/1939 EJT za namene ciljno usmerjenega iskanja v okviru njegovega mandata odobrijo centraliziran dostop do naslednjih potrebnih informacij:



Sprememba		24
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 1 – točka b
	

	Besedilo, ki ga predlaga Komisija
	Sprememba

	(b)	od 1. septembra 2026 do informacij iz člena 17(1), točki (e) in (f) te uredbe;
	(b)	od 1. septembra 2026 do informacij iz člena 17(1), točki (e) in (f) te uredbe, med drugim tudi do dodatnih podatkovnih elementov, shranjenih na podlagi člena 17(1), točka (f), te uredbe;


Sprememba		25
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Dostop iz odstavka 1 se odobri le v okviru aktivnih preiskav domnevnih kaznivih dejanj ali pregona storilcev teh kaznivih dejanj, ki spadajo v področje uporabe člena 4 Uredbe (EU) 2017/1939, ter je zasnovan in se uporablja tako, da se prepreči neciljno iskanje ali dostop, ki ni povezan s konkretnim primerom. Za zaščito načel varstva podatkov arhitektura in operativni protokoli sistema izrecno prepovedujejo vse oblike špekulativnega rudarjenja podatkov, pridobivanja neprečiščenih podatkov, splošnih iskanj ali avtomatiziranega profiliranja, ki niso povezane s posamezno preiskavo.



Sprememba		26
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Za centralizirani dostop iz odstavka 1 veljajo ustrezni tehnični in organizacijski ukrepi, s katerimi se zagotovi, da je vsak dostop mogoče pripisati točno določeni preiskavi ali pregonu in identificiranemu pooblaščenemu uporabniku. Tak dostop se evidentira na način, ki omogoča učinkovito naknadno preverjanje.



Sprememba		27
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 3
	

	Besedilo, ki ga predlaga Komisija
	Sprememba

	3.	Ta centraliziran dostop je dostop prek enotne vstopne točke do vseh informacij v zvezi s preiskavo, tudi če zadevajo več držav članic.
	3.	Ta centraliziran dostop je dostop prek enotne vstopne točke do vseh informacij v zvezi s preiskavo, tudi če zadevajo več držav članic. Zadevni sistem zagotavlja popolno sledljivost in beleženje vseh iskanj ter je podprt z varnimi komunikacijskimi kanali in celovitimi evidencami, ki omogočajo učinkovite mehanizme naknadnega preverjanja.



Sprememba		28
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	EJT vsako leto objavi statistične podatke o uporabi centraliziranega dostopa, odobrenega na podlagi te uredbe, vključno s številom opravljenih poizvedb, številom preiskav, v katerih je tak dostop prispeval k napredku zadeve, ter številom primerov, v katerih je bilo ugotovljeno, da so podatki, do katerih se je dostopalo, nepomembni in izbrisani. Ti statistični podatki se vključijo v letna poročila EJT in predložijo Evropskemu parlamentu. V skladu z zadevnimi določbami, ki urejajo preiskave, se ti podatki ustrezno redigirajo, da se zagotovita zaupnost in pravilna izvedba preiskav.


Sprememba		29
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 4 – pododstavek 1 – točka a
	

	Besedilo, ki ga predlaga Komisija
	Sprememba

	(a)	tehnične podrobnosti v zvezi s centraliziranim dostopom do informacij iz odstavka 1 tega člena, vključno s seznamom kategorij podatkov, s katerimi se lahko izvaja ciljno usmerjeno iskanje;
	(a)	tehnične podrobnosti v zvezi s centraliziranim dostopom do informacij iz odstavka 1 tega člena, vključno s seznamom kategorij podatkov, s katerimi se lahko izvaja ciljno usmerjeno iskanje, ter mehanizmi za preprečevanje neciljnih iskanj;



Sprememba		30
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 5
	

	Besedilo, ki ga predlaga Komisija
	Sprememba

	5.	Stroške vzpostavitve, delovanja in vzdrževanja infrastrukture in tehničnih sredstev, ki omogočajo varen dostop do informacij iz odstavka 1 tega člena, krije EJT.
	črtano



Sprememba		31
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Vse uporabnike zavezujejo pravila o zaupnosti iz te uredbe. Postopki izmenjave informacij in dostopa do podatkov se izvajajo v skladu z Uredbama (EU) 2016/679 in (EU) 2018/1725 Evropskega parlamenta in Sveta ter ob upoštevanju Listine Evropske unije o temeljnih pravicah.



Sprememba		32
Predlog uredbe
Člen 1 – odstavek 1 – točka 5
 Uredba (EU) št. 904/2010
Člen 49a – odstavek 5 b (novo)
	

	Besedilo, ki ga predlaga Komisija
	Sprememba

	
	5b.	Sistemi, ki omogočajo centraliziran dostop iz odstavka 1, so zasnovani tako, da zagotavljajo popolno interoperabilnost s sistemi, ki jih uporabljajo ustrezni organi Unije, da se olajšajo učinkovite in varne izmenjave informacij ter zmanjšajo upravna bremena.



Sprememba		33
Predlog uredbe
Člen 1 – odstavek 1 – točka 5
 Uredba (EU) št. 904/2010
Člen 49a – odstavek 5 c (novo)
	

	Besedilo, ki ga predlaga Komisija
	Sprememba

	
	5c.	Komisija v tesnem sodelovanju z EJT oceni potrebo po dodatnem financiranju Unije za podporo razvoju interoperabilnih informacijskih sistemov, digitalnih orodij in specializiranega osebja.



Sprememba		34
Predlog uredbe
Člen 1 – odstavek 1 – točka 5
 Uredba (EU) št. 904/2010
Člen 49a – odstavek 5 d (novo)
	

	Besedilo, ki ga predlaga Komisija
	Sprememba

	
	5d.	Kadar na podlagi posredovanja carinskih organov na lastno pobudo v skladu s členom 13a EJT prejme osebne podatke, se uporabljajo naslednja pravila:

	
	(a)	podatki se lahko obdelujejo izključno za namene ocenjevanja, ali naj se začne ali izvede preiskava v okviru mandata EJT na podlagi člena 4 Uredbe (EU) 2017/1939;

	
	(b)	če EJT v 90 dneh po prejemu ugotovi, da podatki niso relevantni za nobeno preiskavo v okviru njegovega mandata, jih izbriše in o tem uradno obvesti organ, ki jih je posredoval;

	
	(c)	kadar EJT preiskavo začne na podlagi posredovanih podatkov, se o tem uradno obvesti carinski organ, ki je podatke posredoval, ter se mu omogoči, da svojo oceno sporoči EJT in Evropskemu nadzorniku za varstvo podatkov, če meni, da obdelava presega to, kar je potrebno;

	
	(d)	uporabljajo se pravila o varstvu podatkov iz poglavja VIII Uredbe (EU) 2017/1939.“


Sprememba		35
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 1 – uvodni del
	

	Besedilo, ki ga predlaga Komisija
	Sprememba

	1.	Pristojni organi držav članic uradu OLAF za namene ciljno usmerjenega iskanja odobrijo centraliziran dostop do naslednjih informacij:
	1.	Pristojni organi držav članic uradu OLAF za namene ciljno usmerjenega iskanja odobrijo centraliziran dostop do naslednjih informacij, ki pa je omejen na to, kar je potrebno za izvajanje njegovega mandata:



Sprememba		36
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 1 – točka b
	

	Besedilo, ki ga predlaga Komisija
	Sprememba

	(b)	od 1. septembra 2026 do informacij iz člen 17(1), točki (e) in (f) te uredbe;
	(b)	od 1. septembra 2026 do informacij iz člena 17(1), točki (e) in (f), te uredbe, med drugim tudi do dodatnih podatkovnih elementov, shranjenih na podlagi člena 17(1), točka (f);


Sprememba		37
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Centralizirani dostop iz odstavka 1 je zasnovan in se uporablja tako, da ima urad OLAF osredotočen dostop za posamezno preiskavo, ki ga potrebuje, in da ni mogoče izvajati neciljnih iskanj ali pridobiti dostopa za kateri koli drug namen kot za začetek ali izvajanje preiskav v skladu z nalogami urada OLAF iz člena 1(1) Uredbe (EU, Euratom) št. 883/2013. Tak dostop ne omogoča pridobivanja neprečiščenih podatkov, splošnega spremljanja ali avtomatiziranega profiliranja, ki ni povezano s posamezno upravno preiskavo.



Sprememba		38
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Za centralizirani dostop iz odstavka 1 veljajo ustrezni tehnični in organizacijski ukrepi, s katerimi se zagotovi, da je vsak dostop mogoče pripisati točno določeni preiskavi in identificiranemu pooblaščenemu uporabniku. Tak dostop se evidentira na način, ki omogoča učinkovito naknadno preverjanje.



Sprememba		39
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 3
	

	Besedilo, ki ga predlaga Komisija
	Sprememba

	3.	Ta centraliziran dostop je dostop prek enotne vstopne točke do vseh informacij v zvezi s preiskavo, tudi če zadevajo več držav članic.
	3.	Ta centraliziran dostop je dostop prek enotne vstopne točke do vseh informacij v zvezi s preiskavo, tudi če zadevajo več držav članic. Zadevni sistem zagotavlja popolno sledljivost in beleženje vseh iskanj ter je podprt s celovitimi evidencami, ki omogočajo učinkovite mehanizme naknadnega preverjanja.



Sprememba		40
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	Urad OLAF vsako leto objavi statistične podatke o uporabi centraliziranega dostopa, odobrenega na podlagi te uredbe, vključno s številom opravljenih poizvedb, številom preiskav, v katerih je tak dostop prispeval k napredku zadeve, ter številom primerov, v katerih je bilo ugotovljeno, da so podatki, do katerih se je dostopalo, nepomembni in izbrisani. Ti statistični podatki se vključijo v letna poročila urada OLAF in predložijo Evropskemu parlamentu. V skladu z zadevnimi določbami, ki urejajo preiskave, se ti podatki ustrezno redigirajo, da se zagotovita zaupnost in pravilna izvedba preiskav.


Sprememba		41
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49a – odstavek 4 – pododstavek 1 – točka a
	

	Besedilo, ki ga predlaga Komisija
	Sprememba

	(a)	tehnične podrobnosti v zvezi s centraliziranim dostopom do informacij iz odstavka 1 tega člena, vključno s seznamom kategorij podatkov, s katerimi se lahko izvaja ciljno usmerjeno iskanje;
	(a)	tehnične podrobnosti v zvezi s centraliziranim dostopom do informacij iz odstavka 1 tega člena, vključno s seznamom kategorij podatkov, s katerimi se lahko izvaja ciljno usmerjeno iskanje, ter mehanizmom za preprečevanje neciljnih iskanj;



Sprememba		42
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 5
	

	Besedilo, ki ga predlaga Komisija
	Sprememba

	5.	Stroške vzpostavitve, delovanja in vzdrževanja infrastrukture in tehničnih sredstev, ki omogočajo varen dostop do informacij iz odstavka 1 tega člena, krije urad OLAF.
	črtano



Sprememba		43
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Vse uporabnike zavezujejo pravila o zaupnosti iz te uredbe. Postopki izmenjave informacij in dostopa do podatkov se izvajajo v skladu z Uredbama (EU) 2016/679 in (EU) 2018/1725 Evropskega parlamenta in Sveta ter ob upoštevanju Listine Evropske unije o temeljnih pravicah.



Sprememba		44
Predlog uredbe
Člen 1 – odstavek 1 – točka 5
 Uredba (EU) št. 904/2010
Člen 49b – odstavek 5 b (novo)
	

	Besedilo, ki ga predlaga Komisija
	Sprememba

	
	5b.	Sistemi, ki omogočajo centraliziran dostop iz odstavka 1, so zasnovani tako, da zagotavljajo popolno interoperabilnost s sistemi, ki jih uporabljajo ustrezni organi Unije, da se olajšajo učinkovite in varne izmenjave informacij ter zmanjša upravno breme.



Sprememba		45
Predlog uredbe
Člen 1 – odstavek 1 – točka 5
 Uredba (EU) št. 904/2010
Člen 49b – odstavek 5 c (novo)
	

	Besedilo, ki ga predlaga Komisija
	Sprememba

	
	5c.	Komisija v tesnem sodelovanju z uradom OLAF oceni potrebo po dodatnem financiranju Unije za podporo razvoju interoperabilnih informacijskih sistemov, digitalnih orodij in specializiranega osebja.



Sprememba		46
Predlog uredbe
Člen 1 – odstavek 1 – točka 5
Uredba (EU) št. 904/2010
Člen 49b – odstavek 5 d (novo)
	

	Besedilo, ki ga predlaga Komisija
	Sprememba

	
	5d.	Kadar na podlagi posredovanja carinskih organov na lastno pobudo v skladu s členom 13a urad OLAF prejme osebne podatke, se uporabljajo naslednja pravila:

	
	(a)	podatki se lahko obdelujejo izključno za namene ocenjevanja, ali naj se začne ali izvede preiskava v okviru mandata urada OLAF na podlagi člena 1(1) Uredbe (EU, Euratom) št. 883/2013;

	
	(b)	če urad OLAF v 60 dneh po prejemu ugotovi, da podatki niso relevantni za nobeno preiskavo v okviru njegovega mandata, jih izbriše in o tem uradno obvesti organ, ki jih je posredoval;

	
	(c)	kadar urad OLAF preiskavo začne na podlagi posredovanih podatkov, se o tem uradno obvesti carinski organ, ki je podatke posredoval, ter se mu omogoči, da svojo oceno sporoči uradu OLAF in Evropskemu nadzorniku za varstvo podatkov, če meni, da obdelava presega to, kar je potrebno;

	
	(d)	uporabljajo se pravila o varstvu podatkov iz Uredbe (EU) 2018/1725; urad OLAF za dostop, zagotovljen na podlagi tega odstavka, uporablja notranje zahteve v zvezi s pooblastilom iz člena 5 Uredbe (EU, Euratom) št. 883/2013.“



Sprememba		47
Predlog uredbe
Člen 1 – odstavek 1 – točka 5 a (novo)
Uredba (EU) št. 904/2010
Člen 59 – odstavek 1
	

	Veljavno besedilo
	Sprememba

	
	(5a)	V členu 59 se odstavek 1 nadomesti z naslednjim:

	1.	Do 1. novembra 2013, nato pa vsakih pet let, Komisija poroča Evropskemu parlamentu in Svetu o uporabi te uredbe.
	„1.	Komisija vsaka tri leta od … [datum začetka veljavnosti te uredbe] in na podlagi poročil EJT, urada OLAF in Eurofisca Evropskemu parlamentu, Svetu in Evropskemu računskemu sodišču predloži poročilo o uporabi te uredbe. V poročilu zlasti oceni:

	
	(a)	operativno učinkovitost neposrednega dostopa EJT in urada OLAF do sistemov VIES, SURVEILLANCE in CESOP, kar vključuje povprečni čas čakanja na dostop, število preiskav, pri katerih je bil dosežen bistven napredek, in rezultate pregona oziroma upravnih ukrepov;

	
	(b)	usklajenost okvira za dostop in posredovanje podatkov z drugimi instrumenti, sprejetimi v sklopu revidirane strukture za boj proti goljufijam, vključno z ukrepi v zvezi z zmogljivostjo Eurofisca, upravljanjem sistema CESOP, harmonizacijo v zvezi z davčnimi zastopniki in konvergenco na področju kazni;

	
	(c)	delovanje in pravočasnost mehanizma za posredovanje podatkov na lastno pobudo iz člena 13a, vključno z nacionalnimi ureditvami za usklajevanje med carinskimi organi in organi za DDV;

	
	(d)	rezultate izvrševanja, dosežene v državah članicah, ki ne sodelujejo v EJT, in ali so na podlagi revizije strukture za boj proti goljufijam vzpostavile enakovredne mehanizme;

	
	(e)	ocenjene zneske DDV Unije in z njim povezane carinske prihodke, ki so bili izterjani ali ohranjeni neposredno zaradi izmenjave podatkov, in pravice do dostopa, določene s to uredbo; ter

	
	(f)	prispevek te uredbe k zbliževanju rezultatov izvrševanja v državah članicah, tudi kar zadeva izvedljivost razvoja metodologije na ravni Unije za merjenje nepobranih carinskih prihodkov, ki je po namenu primerljiva s kazalnikom vrzeli pri pobiranju DDV, ki ga vsako leto objavi Komisija.

	
	Kadar so v poročilu ugotovljene trajne pomanjkljivosti pri uporabi te uredbe, Komisija v šestih mesecih po objavi poročila Evropskemu parlamentu in Svetu predloži zakonodajni predlog s popravnimi ukrepi.“

